Αναγέννηση Προσφύγων Αγίου Αντωνίου Λεμεσού

Ο Αθλητικός Μορφωτικός Σύλλογος Αναγέννηση Προσφύγων Αγίου Αντωνίου Λεμεσού ήταν κυπριακή ποδοσφαιρική ομάδα με έδρα τη συνοικία Αγίου Αντωνίου της Λεμεσού. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου. Χρώματα της ομάδας είναι το κόκκινο και το άσπρο.

 Η Αναγέννηση Προσφύγων ιδρύθηκε το 1975 από πρόσφυγες που μετακινήθηκαν στη Λεμεσό μετά την τουρκική εισβολή στην Κύπρο το 1974. Αρχικά η ομάδα συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Αναγέννηση ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.Στην πρώτη της συμμετοχή στη Δ΄ κατηγορία, την περίοδο 1985-86, τερμάτισε στην ένατη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ. Το 1997 επανεντάχθηκε στη Δ΄ κατηγορία και στις τάξεις της ΚΟΠ μέσω του πρωταθλήματος ένταξης. Συμμετείχε για δύο περιόδους στη Δ΄ κατηγορία. Την περίοδο 1998-99 υποβιβάστηκε ξανά στα αγροτικά πρωταθλήματα. Το 2000 επέστρεψε στη Δ΄ κατηγορία μέσω του πρωταθλήματος ένταξης. Συμμετείχε στο πρωτάθλημα Δ΄ κατηγορίας 2000-01. Τερμάτισε στην τέταρτη θέση, την υψηλότερη στην ιστορία της. Ωστόσο, αποσύρθηκε από τη Δ΄ κατηγορία πριν από την έναρξη της επόμενης περιόδου. Συνεχίσε στις διοργανώσεις της ΕΠΟΛ. Κατά τις ποδοσφαιρικές σεζόν 2014-2015 και 2015-2016 τερμάτισε 4η , ενώ τις σεζόν 2016-2017 και 2017-2018 τερμάτισε 2η στην Α' κατηγορία της ΕΠΟΛ. Ακολούθησε η σεζόν 2018-2019 στην οποία η ομάδα τερμάτισε 3η. Επέστρεψε στη 2η θέση της βαθμολογίας το 2019-2020 ενώ, η σεζόν 2020-2021 διακόπηκε λόγω της πανδημίας του κορωνοϊού. Η Αναγέννηση Προσφύγων επέστρεψε στην κορυφή τη σεζόν 2021-2022 όπου με εκπληκτική επίδοση κατάφερε να κατακτήσει δίκαια το πρωτάθλημα μετά από 14 χρόνια. Από τους 20 αγώνες που έδωσε, κέρδισε τους 19, έχασε μόλις 1, και σημείωσε 64 γκολ υπέρ και δέχτηκε μόλις 10 κατά (καλύτερη άμυνα του πρωταθλήματος). Την ίδια σεζόν η Αναγέννηση Προσφύγων κατέκτησε και το κύπελλο Α & Β Κατηγορίας της ΕΠΟΛ, κερδίζοντας στον τελικό την ΑΠΕΠ Πελενδριού με 2-1 μετά από ανατροπή, ολοκληρώνοντας δίκαια και πανάξια τη χρονιά ως νταμπλούχος. Το 2023 ανέστειλε την λειτουργία της. 1Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Λεμεσού-Πάφου. *Την αγωνιστική περίοδο 2022-2023 το πρωτάθλημα της ΕΠΟΛ διεξήχθη με τη μορφή ομίλων. Η Αναγέννηση Προσφύγων συμμετείχε στον Α' Όμιλο. Κύπελλο ΣΤΟΚ: Κυπελλούχος (1): 1995-96 Α΄ κατηγορία ΕΠΟΛ: Πρωταθλήτρια (4): 1990-91, 1999-00, 2007-08, 2021-2022 Πρωταθλήματα Ομίλων ΕΠΟΛ (10): 1977, 1983, 1984, 1988, 1991, 1994, 1995, 1996, 1997, 2000 Κύπελλο ΕΠΟΛ: Κυπελλούχος (9): 1976-77, 1988-89, 1990-91, 1994-95, 1995-96, 1996-97, 1999-00, 2017-18, 2021-2022 Super Cup ΕΠΟΛ (1 - υπολείπονται στοιχεία για τις περιόδους 1976-2014): 2018Η Αναγέννηση Προσφύγων έχει πετύχει: 2 Double (κατάκτηση πρωταθλήματος και κυπέλλου την ίδια περίοδο): 1990-1991, 2021-2022 Ποδόσφαιρο στην Κύπρο